smcproject/ml-wiki-sentences huggingface dataset:
അവൾ ഡർബൻ ഇന്ത്യൻ ഗേൾസ് സ്കൂളിൽ ചേർന്നു.
മെഡിക്കൽ സ്കൂളിനായി അവർ 1936 ൽ എഡിൻബർഗ് സർവകലാശാലയിൽ പോയി.
അവർ  1944-ൽ ബിരുദം പൂർത്തിയാക്കി, രണ്ട് വർഷത്തിന് ശേഷം ദക്ഷിണാഫ്രിക്കയിലേക്ക് മടങ്ങി.
പിന്നീട്, 1962- ൽ നതാൽ സർവകലാശാലയിൽ നിന്ന് പബ്ലിക് ഹെൽത്തിൽ അവർ ഡിപ്ലോമയും നേടി.
അവർ ഡർബനിൽ ഒരു സ്വകാര്യ പ്രാക്ടീസ് ആരംഭിച്ചു.
കാലക്രമേണ, ഫാമിലി മെഡിസിൻ, പ്രസവചികിത്സ, ഗൈനക്കോളജി എന്നിവയിൽ വൈദഗ്ദ്ധ്യം നേടിയ അവർ  യൂണിവേഴ്സിറ്റി ഓഫ് നറ്റാൽ മെഡിക്കൽ സ്കൂളിൽ ജോലി ചെയ്തു.
അവർ  ക്ലെയർവുഡ് ഹോസ്പിറ്റലിലെ സ്റ്റാഫിലും ഉണ്ടായിരുന്നു.
1959-ൽ കിംഗ് എഡ്വേർഡ് എട്ടാമൻ ഹോസ്പിറ്റലിലെ പ്രസവചികിത്സാ ക്ലിനിക്കിന്റെ ചുമതല അവർ ഏറ്റെടുത്തു.
പാവപ്പെട്ട രോഗികളെ സേവിക്കുന്നതിനായി അവർ  ക്ലിനിക്കുകളുടെ ഒരു പരമ്പര സ്ഥാപിച്ചു.
1956-ൽ, നടാൽ പ്രൊവിൻഷ്യൽ അഡ്മിനിസ്‌ട്രേഷനിൽ നിയമിക്കപ്പെട്ട ആദ്യ ഇന്ത്യൻ വനിതയായി അവർ .
അവളുടെ 1960-ലെ ചരിത്ര നോവൽ ബിഹോൾഡ് ദ എർത്ത് മോർൺസ് ഒരു ഇന്ത്യൻ ദക്ഷിണാഫ്രിക്കൻ എഴുത്തുകാരന്റെ ആദ്യത്തെ പ്രസിദ്ധീകരിച്ച നോവലായി കണക്കാക്കപ്പെടുന്നു, കൂടാതെ പണ്ഡിതനായ ആന്റോനെറ്റ് ബർട്ടൺ അതിനെ "വർണ്ണവിവേചന വിരുദ്ധ സമരത്തിന്റെ വിമർശനാത്മക ചരിത്രം" എന്ന് വിശേഷിപ്പിച്ചു.
Cobwebs in the Garden A Tomb for thy Kingdom സ്വകാര്യ ജീവിതം
അവർ രണ്ടുതവണ വിവാഹം കഴിച്ചു.
അവരുടെ മെഡിക്കൽ സ്കൂൾ വർഷങ്ങളിൽ ഗ്രേറ്റ് ബ്രിട്ടനിൽ ബ്രോണിസ്ലാവ് സെഡ്സിമറെ വിവാഹം കഴിച്ചു.
അവർക്ക് ഉർവശി എന്നൊരു മകളുണ്ടായിരുന്നു.
1948-ൽ അഭിഭാഷകനായ അശ്വിൻ ചൗദ്രിയെ അവർ വീണ്ടും വിവാഹം കഴിച്ചു.
നടാൽ ഇന്ത്യൻ കോൺഗ്രസിലും ദക്ഷിണാഫ്രിക്കൻ ഇന്ത്യൻ കൗൺസിലിലും ചൗദ്രി നേതൃത്വം വഹിച്ചു.
1969-ൽ ചൗദ്രി മരിക്കുമ്പോൾ സിംഗ് വിധവയായി .
നതിർ പൂജയായി സിങ്ങിന്റെ പ്രതിമ
സിംഗ് കലയുടെ ഒരു ഭക്തയായിരുന്നു: അവൾ ഒരു മികച്ച പിയാനിസ്റ്റും കഴിവുള്ള ഒരു അമച്വർ നാടക പ്രവർത്തകയുമായിരുന്നു.
1948 നും 1958 നും ഇടയിൽ രബീന്ദ്രനാഥ ടാഗോറിന്റെ നാടകങ്ങളായ നതിർ പൂജ, അഭിനയവും നൃത്ത വൈദഗ്ധ്യവും ആവശ്യമുള്ള വേഷം ഉൾപ്പെടെ നിരവധി നിർമ്മാണങ്ങളിൽ അവർ പങ്കെടുത്തു.
സിംഗ് 1978-ൽ 61-ാം വയസ്സിൽ മരിച്ചു.
ടാഗോറിന്റെ അതേ പേരിലുള്ള നാടകത്തിലെ നൃത്തം ചെയ്യുന്ന പെൺകുട്ടിയായ നതിർ പൂജയായി അവളെ ചിത്രീകരിക്കുന്ന വെങ്കല പ്രതിമ അവളെ അനുസ്മരിക്കുന്നു.
ടോംഗാട്ടിലെ അമൻസിനിയമ ഗാർഡനിലാണ് പ്രതിമ.
റഫറൻസുകൾ കുറിപ്പുകൾ അവലംബങ്ങൾ ഉറവിടങ്ങൾ
അൻസെം കൈഫർ പ്രമാണം:'Grane' by Anselm Kiefer.
Woodcut with paint and collage on paper mounted on linin, Museum of Modern Art (New York City).jpg അൻസം കൈഫർ ഗെയിൻ , മരവും, പെയിന്റും ചേർന്ന പെയിന്റിങ്ങ്, മ്യൂസിയം ഓഫ് മോഡേൺ ആർട്ട്, ന്യൂയോർക്ക്
അൻസെം കൈഫർ (1945 മാർച്ച് 8ന് ജനിച്ചു) ഒരു ജെർമൻ പെയിന്ററും, ശിൽപ്പിയുമായിരുന്നു.1970 കളിൽ അദ്ദേഹം ജോസഫ് ബിയൂസുമായും, പീറ്റർ ഡ്രെഹറുമായിയിരുന്നു പഠിച്ചിരുന്നത്.
കൈഫറിന്റെ സൃഷ്ടികളിൽ കൂടുതലും, വയ്ക്കോലും , പൊടിയും, മണ്ണും, ലെഡും, തോടുകളു ഉപയോഗിച്ചുള്ളതായിരുന്നു.
ജെർമൻ ചരിത്രത്തേയും, ഹോളോകോസ്റ്റിനേയുമൊക്കെ , കൈഫർ അവതരിപ്പിക്കാൻ പോൾ സെലനിന്റെ കവിതകൾ, വളരെയധികം സ്വാധീനം ചെലുത്തിയിരുന്നു.
അദ്ദേഹത്തിന്റെ എല്ലാ സൃഷ്ടികളിലൂടേയും, ചരിത്രം നേരിട്ടുവരുന്ന വിവാദസ്‌പദമായ പ്രശ്നങ്ങളെ ചോദ്യം  ചെയ്യുന്നതായിരുന്നു.
നാസി ഭരണം അതിൽ പ്രധാന പങ്കുവഹിച്ചിരുന്നു.
കൈഫറിന്റെ "മാർഗരേത്തെ" എന്ന പെയിന്റിങ്ങ് ജോൾ സെലനിന്റെ പ്രശസ്തമായ "ടോഡസ്ഫ്യൂഗ്" ( Death Fugue) എന്ന കവിതയെ ആസ്പദമാക്കിയിട്ടുള്ളതായിരുന്നു.
കൈഫറിന്റെ സൃഷ്ടികളെ അദ്ദേഹത്തിന്റെ കറുത്ത ഭൂതകാലത്തിന്റെ വ്യതിചലിക്കാത്ത സൗമനസ്യത്തോട് സാമ്യപ്പെടുത്താറുണ്ട്,അതുതന്നെയായിരുന്നു അദ്ദേഹത്തിന്റെ എല്ലാ ഉത്പന്നങ്ങളുടേയും അടിസ്ഥാനം.
അതദ്ദേഹത്തിന്റെ സൃഷ്ടികളിലെ മനുഷ്യരുടെ ഒപ്പും, പേരും, ചരിത്രപ്രാധാന്യവുമൊക്കെ കണ്ടെത്താൻ സഹായിച്ചിരുന്നു, ഇതെല്ലാം നേടിയെടുത്തത് കൈഫർ ഭാവിയെ എങ്ങനെ  മനനം ചെയ്തിട്ടായിരുന്നു,ഇതിലൂടെ അദ്ദേഹം സൃഷ്ടികൾ കലയിൽ വന്ന മറ്റൊരു മാറ്റമായ സിമ്പോളിസത്തിലേക്കും, നിയോ എക്സ്പ്രഷനിസത്തിലേക്കും പോകുകയാണെന്നും തിരിച്ചറിയാൻ സഹായിച്ചു.
1922 വരെ കൈഫർ ജീവിച്ചതും, പ്രവർത്തിച്ചതും, ഫ്രാൻസിലായിരുന്നു.
2008 ആയതോടെ പാരീസിലേക്ക് താമസ്സമാക്കി.
ശേഷം അദ്ദേഹം പോർച്ചുഗലിലെ അലാക്കെർ ഡോ സാലിലേക്ക് പോകുകയും ചെയ്തു.
അൻസെരിഫോർമിസ് ഇംഗ്ലീഷ് വിലാസം https://ml.wikipedia.org/wiki/Anseriformes
ജലപക്ഷികളുടെ ഗോത്രത്തെ അൻസെരിഫോർമിസ് എന്നു പറയുന്നു.
താറാവ് , വാത്ത , അരയന്നം എന്നിവ ഇതിൽപ്പെടുന്നു.
ഈ ഗോത്രത്തിൽ 45 ജീനസ്സുകളും 150-ഓളം സ്പീഷീസുമുണ്ട്.
പരന്നുപതുങ്ങിയ കൊക്ക് വെള്ളത്തിൽനിന്നും ആഹാരം സമ്പാദിക്കുവാൻ ഉതകത്തക്കവിധം സംവിധാനം ചെയ്തിരിക്കുന്നു.
മേൽ-കീഴ്ഹനു(ഷമം)ക്കളിൽ കാണുന്ന പടലിക (lamelia) ഇരയെ അരിച്ചുപിടിക്കുവാൻ സഹായിക്കുന്നു.
പാദാംഗുഷ്ഠം (hallux) ചെറുതും നീണ്ട പാദാംഗുലികൾ (toes) ജാലയുക്ത(webbed)ങ്ങളുമാണ്.
ശരീര ചർമത്തിന്റെ അകവശം ഗ്യാസിലം (pneumatic) ആണ്.
ചിലപ്പോൾ ചെറിയ വാതകക്കുമിളകളും ചർമത്തിൽ കണ്ടുവരുന്നു.
അൻസെരിഫോർമിസ് ഗോത്രത്തെ രണ്ട് കുടുംബങ്ങളായി തിരിച്ചിരിക്കുന്നു: അനിമിഡേയും (Anhimidae) അനാറ്റിഡേയും (Anatida).
അനാറ്റിഡേ കുടുംബത്തിലുൾപ്പെടുന്ന ഒരു പക്ഷിയാണ് ഗ്രേലാഗ് ഗൂസ് .
തെക്കേ അമേരിക്കയിൽ കണ്ടുവരുന്ന ശബ്ദമുണ്ടാക്കുന്ന ജലപക്ഷികൾ-സ്ക്രീമേഴ്സ് (Screamers)അനിമിഡേയിൽ പെടുന്നു.
ശരീരഘടനയിൽ സാദൃശ്യം പുലർത്തുന്നുണ്ടെങ്കിലും ഇവ ആകാരത്തിൽ താറാവ്, വാത്ത എന്നിവയിൽനിന്നും വ്യത്യസ്തമാണ്.
അംഗസംഖ്യയും വിതരണവും വാത്ത
അനാറ്റിഡേ കുടുംബത്തിൽ അംഗസംഖ്യയിലും വിതരണത്തിലും മുന്നിട്ടുനിൽക്കുന്നത് താറാവുകളാണ്.
ഈ കുടുംബത്തിലെ മറ്റു പ്രധാന ജീവികൾ വാത്ത (Geese), അരയന്നം (Swan) എന്നിവയാണ്.
നീണ്ട കഴുത്തും നീണ്ടു പരന്ന കൊക്കും ഇവയുടെ പ്രത്യേകതകളാണ്.
കൊക്കിനെ പൊതിഞ്ഞ് ഒരു നേർത്ത ചർമം കാണപ്പെടുന്നു.
പാദാംഗുലികൾ ജാലയുക്തങ്ങൾതന്നെ.
ചിറകിലുള്ള ക്വിൽ തൂവലുകൾ (quill feathers) ഇടയ്ക്കിടെ പൊഴിഞ്ഞുപോകുന്നതിനാൽ പറക്കാൻ കഴിയാത്ത ഘട്ടങ്ങൾ ഉണ്ടാകാറുണ്ട്.
ഇതുംകൂടികാണുക അരയന്നം താറാവ് അവലംബം http://animaldiversity.ummz.umich.edu/site/accounts/pictures/Anseriformes.html http://www.earthlife.net/birds/anseriformes.html http://eol.org/pages/8024/overview കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അൻസെരിഫോർമിസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അൻശുമാൻ ഗെയ്ക്‌വാദ് ഇംഗ്ലീഷ് വിലാസം https://ml.wikipedia.org/wiki/Anshuman_Gaekwad
അൻശുമാൻ ഗെയ്ക്‌വാദ് (ജനനം സെപ്റ്റംബർ 23 , 1952) മുൻ ഇന്ത്യൻ ക്രിക്കറ്റു കളിക്കാരനും, രണ്ട് തവണ ഇന്ത്യൻ ക്രിക്കറ്റ് ടീം കോച്ചുമായിരുന്നു.
ഇന്ത്യക്കു വേണ്ടി 40 ടെസ്റ്റ് മത്സരങ്ങളിലും 15 ഏകദിനമത്സരങ്ങളിലും ഗെയ്ക്‌വാദ് കളിച്ചിട്ടുണ്ട്.
ഫാസ്റ്റ് ബൗളിംഗിനെ മികച്ചരീതിയിൽ പ്രതിരോധിക്കാനുള്ള കഴിവ് ഗെയ്ക്ക് വാദിനുണ്ടായിരുന്നു, ഈ സവിശേഷതമൂലം അദ്ദേഹത്തിന് വന്മതിൽ എന്ന വിളിപ്പേരും ലഭിച്ചു.
1974 ഡിസംബർ 27 ന് കൊൽക്കത്തയിൽ വച്ച് വെസ്റ്റ് ഇൻഡീസിനെതിരെ ആയിരുന്നു ഗെയ്ക്‌വാദിന്റെ പ്രഥമ ടെസ്റ്റ് മത്സരം, അവസാന ടെസ്റ്റ് മത്സരവും കൊൽക്കത്തയിൽ വച്ച് 1984ന് ഇംഗ്ലണ്ടിനെതിരെ ആയിരുന്നു അവസാന ടെസ്റ്റ് മത്സരം.
40 ടെസ്റ്റ് മത്സരങ്ങളിൽ നിന്നായി 30.07 ശരാശരിയോടെ 1985 റൺസാണ് ഗെയ്ക്‌വാദ് നേടിയത്, ഇതിൽ 2 ശതകങ്ങളും 10 അർദ്ധ ശതകങ്ങളും ഉൾപ്പെടുന്നു.
1982-83 കാലഘട്ടത്തിൽ ജലന്ധറിൽ പാകിസ്താനെതിരെ നടന്ന ടെസ്റ്റ് മത്സരത്തിലാണ് തന്റെ കരിയറിലെ ഏറ്റവും ഉയർന്ന സ്കോറായ 201 റൺസ് ഗെയ്ക്‌വാദ് നേടിയത്.
ഏകദേശം 671 മിനിട്ടുകൾ ക്രീസിൽ നിന്നായിരുന്നു ഈ നേട്ടം.
അൻസാക് ഹിൽ ഇംഗ്ലീഷ് വിലാസം https://ml.wikipedia.org/wiki/Anzac_Hill മലയിലേക്കുള്ള പടികൾ
ഓസ്ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സിൽ സ്ഥിതി ചെയ്യുന്ന ഒരു മലയാണ് അൻസാക് ഹിൽ .
ലയൺസ് വാക്ക് മുതൽ ANZAC ഹിൽ വരെ ആലീസ് സ്പ്രിംഗ്സിലെ ഒരു ശ്രദ്ധേയമായ നടത്തം നടക്കാറുണ്ട്.
ഇവിടുത്തെ നിരീക്ഷണ കേന്ദ്രം ആലീസ് സ്പ്രിംഗ്സ് പട്ടണത്തിന്റെ മനോഹരമായ കാഴ്ചകൾ നൽകുന്നു.
സർവേയർമാർക്കുള്ള ജിയോഡെറ്റിക് ഫണ്ടമെന്റൽ പോയിന്റ് കൂടിയാണ് അൻസാക് ഹിൽ.
മധ്യ ഓസ്‌ട്രേലിയയിലെ ആലീസ് സ്പ്രിംഗ്സ് പട്ടണത്തിന് പിന്നിൽ ANZAC ഹിൽ സ്ഥിതി ചെയ്യുന്നു.
അൻസ്വാർ ഇംഗ്ലീഷ് വിലാസം https://ml.wikipedia.org/wiki/Ansar_(Islam) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
അൻസ്വാറുകൾ എന്ന അറബി പദത്തിന് ‘സഹായികൾ’ എന്നണർഥം.
മുഹമ്മദ്‌ നബിയുടെ മദീനയിലെ അനുയായികൾ ആണ് അൻസാരികൾ .
മുഹമ്മദ് നബി മതപ്രബോധനം ആരംഭിച്ചത് മക്ക നഗരത്തിലായിരുന്നു.
സുഖഭോഗങ്ങളിൽ മുഴുകിയ മക്കാനിവാസികൾ അത് ചെവിക്കൊണ്ടില്ല.
എന്നുമാത്രമല്ല, പ്രവാചകനെയും അനുചരന്മാരെയും അവർ ദ്രോഹിക്കാനും തുടങ്ങി.
സമീപനഗരമായ മദീനയിലെ ജനങ്ങൾ പ്രവാചകനെയും സഹചാരികളെയും അങ്ങോട്ടു ക്ഷണിച്ചു.
മക്കയിൽ നിന്ന് എത്തിയ സഹചാരികൾ അഭയാർഥികൾ ( മുഹാജിറുകൾ ) എന്നും അവരെ മദീനയിൽ സ്വീകരിച്ചവർ സഹായികൾ (അൻസാരികൾ) എന്നും അറിയപ്പെടുന്നു.
പ്രവാചകൻ രണ്ടു  വിഭാഗങ്ങളെയും അഭേദ്യമായി ഏകോപിപ്പിച്ച് ആദ്യത്തെ മുസ്ലിം സമൂഹത്തിന് രൂപം നൽകി.
ഗോത്ര-രക്ത ബന്ധങ്ങളുടെ സ്ഥാനത്ത് ആദർശബന്ധം ഊട്ടിയുറപ്പിച്ചു എന്നതാണ് അൻസാരികളുടെ പ്രാധാന്യം.
നാടും വീടും വിട്ട് വന്ന മുഹാജിറുകളെ സ്വന്തം സഹോദരനെ പോലെ കണക്കാക്കി സ്വത്തും മറ്റും അവർ വീതിച്ച് നൽകുകയുണ്ടായി.
സാഹോദര്യത്തിന്റെ ഇത്ര മഹത്തായ ഉദാഹരണം ചരിത്രത്തിൽ വേറൊന്നില്ലെന്ന് വിശ്വസിക്കപ്പെടുന്നു.
‘സഹായികൾ’ എന്നണർഥമുള്ള അൻസാരികൾ എന്ന പദം സാധാരണയായി നബിയുടെ മദീനയിലെ അനുയായികളെ ഉദ്ദേശിച്ചാണ് ഉപയോഗിക്കപ്പെടാറുള്ളതെങ്കിലും യേശുവിന്റെ അപ്പോസ്തലന്മാരായ ഹവാരികളെ കുറിച്ചും അൻസാരികൾ എന്നാൺ് ഖുർആൻ പറയുന്നത്.
ഖുർആൻ ഹവാരികളെക്കുറിച്ചു പറയുന്നത് കാണുക.
"എന്നിട്ട്‌ ഈസായ്ക്ക്‌ അവരുടെ നിഷേധസ്വഭാവം ബോധ്യമായപ്പോൾ അദ്ദേഹം പറഞ്ഞു: അല്ലാഹുവിങ്കലേക്ക്‌ എൻറെ സഹായികളായി ആരുണ്ട്‌? ഹവാരികൾ പറഞ്ഞു: ഞങ്ങൾ അല്ലാഹുവിൻറെ സഹായികളാകുന്നു. ഞങ്ങൾ അല്ലാഹുവിൽ വിശ്വസിച്ചിരിക്കുന്നു. ഞങ്ങൾ ( അല്ലാഹുവിന്ന്‌ ) കീഴ്പെട്ടവരാണ്‌ എന്നതിന്‌ താങ്കൾ സാക്ഷ്യം വഹിക്കുകയും ചെയ്യണം. ( തുടർന്ന്‌ അവർ പ്രാർത്ഥിച്ചു: ) ഞങ്ങളുടെ നാഥാ, നീ അവതരിപ്പിച്ചു തന്നതിൽ ഞങ്ങൾ വിശ്വസിക്കുകയും, ( നിൻറെ ) ദൂതനെ ഞങ്ങൾ പിൻപറ്റുകയും ചെയ്തിരിക്കുന്നു. ആകയാൽ സാക്ഷ്യം വഹിച്ചവരോടൊപ്പം ഞങ്ങളെ നീ രേഖപ്പെട്ടുത്തേണമേ."
-- ഖുർആൻ 3: 52-53 അൻസാരി ഗോത്രങ്ങൾ ബനൂ ഖസ്റജ് അബ്ദുള്ള ഇബ്നു ഉബയ്യ് , സഅദ് ഇബ്നു ഉബാദ , ഹസൻ ഇബ്നു താബിത് — ഉബയ്യ് ഇബ്നു കഇബ് — അൽബറ ഇബ്നു മാലിക്ക് ഹബാബ് ഇബ്നു മുൻദിർ അനസ് ഇബ്നു മാലിക്ക് അൽബാര ഇബ്നു മാലിക്ക് അബു അയ്യൂബ് അൽഅൻസാരി ബനൂ ഔസ് സഅദ് ഇബ്നു മുആദ് , ബശീറ് ബ്നു സഅദ് മറ്റുള്ളവർ അബൂ മസ്ഊദുൽ അൻസാരി ആസിം ബനു സാബിത് അംറ് ബ്നു മൈമൂൻ സൈദ് ബ്നു സാബിത് ജാബിർ ബ്നു അബദുല്ല സഹ്ൽ ബ്നു സഅദ് ഉസ്മാൻ ബ്നു ഹുനൈഫ് ഹുദൈഫതു ബ്നു യമനി ഖുസൈമ ബ്നു സാബിത് അബുൽ ഹതാമ സഹ്ൽ ബ്നു ഹനൈഫ് ഫർവ്വ ബ്നു അംറ് ഇതും കൂടി കാണുക മുഹാജിറുകൾ സ്വഹാബികൾ അവലംബം
അൻഷു ജംസെൻപ
എവറസ്റ്റ് കൊടുമുടി ഏറ്റവും കൂടുതൽ (5 തവണ)  കീഴടക്കിയ ഇന്ത്യൻ വനിതയാണ് ഡോ. അൻഷു ജംസെൻ‌പ .
എവറസ്റ്റ് കൊടുമുടി ഒരു സീസണിൽ രണ്ടുതവണ കീഴടക്കുന്ന ലോകത്തിലെ രണ്ടാമത്തെ വനിതയും, ഈ നേട്ടം  രണ്ടു രണ്ടുതവണ ആവർത്തിച്ച  ലോകത്തിലെ ഏക വനിതയും, ഏറ്റവും വേഗമേറിയ ഇരട്ട സമ്മിറ്റ് ചെയ്ത വനിതയും ആണ് ഇവർ.
അരുണാചൽ പ്രദേശിലെ വെസ്റ്റ് കാമെംഗ് ജില്ലയുടെ ആസ്ഥാനമായ ബോംഡില സ്വദേശിനിയാണ് , , ആദ്യ കൊടുമുടി കീഴടക്കൽ , ഇരട്ട കീഴടക്കൽ
അൻഷു ജംസെൻപ 2011 മെയ് 12 ന് ആദ്യമായി എവറസ്റ്റ് കീഴടക്കി.
പത്തു ദിവസത്തിനകം അവർ വീണ്ടും മെയ് 21 ന് രണ്ടാമത്തെ തവണ  എവറസ്റ്റ് കീഴടക്കി ഒരേ സീസണിൽ തന്നെ തുടർച്ചയായി രണ്ടുതവണ കീഴടക്കുന്ന ലോകത്തിലെ രണ്ടാമത്തെ വനിത എന്ന നേട്ടം കരസ്ഥമാക്കി .
മൂന്നാം പ്രാവശ്യം
സുർജിത് സിംഗ് ലെയ്‌ഷെങ്‌തേം നേതൃത്വം നൽകിയ 2013 നോർത്ത് ഈസ്റ്റ് ഇന്ത്യ എവറസ്റ്റ് പര്യവേഷണത്തിൽ അവർ മൂന്നാം തവണ എവറസ്റ്റ് കീഴടക്കി , .
ഏറ്റവും വേഗതയേറിയ ഇരട്ട സമ്മിറ്റ്,ഏറ്റവും കൂടുതൽ തവണ(5)എവറസ്റ്റ് കീഴടക്കിയ ഇന്ത്യൻ വനിത
2017 ൽ  അൻഷു ജംസെൻപ ഒരു പുതിയ ചരിത്രം സൃഷ്ടിച്ചു.
എവറസ്റ്റ് കൊടുമുടി ഒരു സീസണിൽ രണ്ടുതവണ തുടർച്ചയായി ഏറ്റവുംവേഗത്തിൽ (5 ദിവസത്തിനുള്ളിൽ)    കീഴടക്കുന്ന ലോകത്തിലെ ആദ്യത്തെ വനിത എന്ന നേട്ടം കരസ്ഥമാക്കി.
ഇതോടു കൂടി ഏറ്റവും കൂടുതൽ (5 തവണ) കീഴടക്കിയ ഇന്ത്യൻ വനിത എന്ന നേട്ടവും കരസ്ഥമാക്കി , , , .
നാലാം തവണ
പതിനാലാമത്തെ ദലൈലാമ യുടെ അനുഗ്രഹം വാങ്ങിയ ശേഷം  2017 ഏപ്രിൽ 2 ന് ഗുവാഹത്തി യിൽ നിന്ന് എവറസ്റ്റ്  പര്യവേഷണം ആരംഭിച്ചു.
എവറസ്റ്റ് ബേസ് ക്യാമ്പിൽ (17,600 അടി) 38 ദിവസത്തെ ഷെഡ്യൂൾ എടുത്ത് ഏപ്രിൽ 4 ന് പ്രധാന യാത്ര ആരംഭിച്ചു.
മെയ് 16 ന് രാവിലെ 9.15 ന് മറ്റ് 17 മലകയറ്റക്കാർക്കൊപ്പം പർവതശിഖരത്തിൽ കയറി ഇന്ത്യൻ ദേശീയ പതാക വാനിലേക്ക് ഉയർത്തി .
അഞ്ചാം തവണ
മെയ് 19 ന് നേപ്പാളി മലകയറ്റക്കാരനായ ഫ്യൂറി ഷെർപ യോടൊപ്പമാണ് അവർ തന്റെ രണ്ടാമത്തെ കഠിനമായ കയറ്റം  ആരംഭിച്ചത്.
രാത്രി 10 വരെ കാൽനടയാത്രയ്ക്ക് യാതൊരു ഇടവേളയുമില്ലാതെ അവർ  മലകയറ്റം തുടർന്നു.
ഒടുവിൽ 2017 മെയ് 21 ന് രാവിലെ 7.45 ന് അഞ്ചാം തവണ കൊടുമുടിയിൽ  എത്തി.
2011 ൽ ഇരട്ട കയറ്റത്തിന്റെ തൂവൽ  തൊപ്പിയിൽ ചേർത്ത ഇവർ ,  2017 ൽ  , 118 മണിക്കൂറും15 മിനിറ്റും കൊണ്ട്  അഞ്ചാമത്തെ ദൗത്യം പൂർത്തിയാക്കി  ഈ നേട്ടം രണ്ടു രണ്ടുതവണ ആവർത്തിച്ച ലോകത്തിലെ ഏക വനിത എന്ന നേട്ടം  കരസ്ഥമാക്കി ബഹുമതികൾ ടെൻസിങ് നോർഗേ ദേശീയ സാഹസിക അവാർഡ് 2017
എവറസ്റ്റ് കൊടുമുടി  അഞ്ച് തവണ കീഴടക്കിയ ആദ്യത്തെ ഇന്ത്യൻ വനിത , ഇരട്ട കയറ്റം രണ്ടു തവണ ആവർത്തിച്ച ആദ്യ സ്ത്രീയും ആദ്യത്തെ അമ്മയും എന്നീ നേട്ടങ്ങൾക്കു അരുണാചൽ പ്രദേശ് സർക്കാർ ഇവരുടെ  പേര് ടെൻസിങ് നോർഗേ ദേശീയ സാഹസിക അവാർഡിന്  നിർദ്ദേശിച്ചു.
ഇന്ത്യയിലെ ഏറ്റവും ഉയർന്ന സാഹസിക അവാർഡ് ആയ ടെൻസിങ് നോർഗേ ദേശീയ സാഹസിക അവാർഡ് 2017 രാഷ്ട്രപതി ശ്രീ രാം നാഥ് കോവിന്ദ് ,  2018 സെപ്റ്റംബർ 25 ന് ന്യൂഡൽഹി യിലെ രാഷ്ട്രപതി ഭവനിൽ നടന്ന  ചടങ്ങിൽ  ശ്രീമതി ഡോ. അൻഷു ജംസെൻപയ്ക്ക് സമ്മാനിച്ചു , , .
സ്വച്ഛ് ഭാരത് അഭിയാൻ- ബ്രാൻഡ് അംബാസഡർ
2012-2013 ലെ സ്വച്ഛ് ഭാരത് അഭിയാൻ (ക്ലീൻ ഇന്ത്യ കാമ്പെയ്ൻ) ബ്രാൻഡ് അംബാസഡറുകളിൽ ഒരാൾ ആയിരുന്നു  അൻഷു ജംസെൻപ.
നോർത്ത് ഈസ്റ്റ് ഇന്ത്യ ടൂറിസം- ബ്രാൻഡ് അംബാസഡർ
അടുത്തിടെ,  നോർത്ത് ഈസ്റ്റ് ടൂറിസം ബ്രാൻഡ് അംബാസഡർ ആയി നാമനിർദ്ദേശം ചെയ്യപ്പെട്ടു.
യങ്ങ്   ഇന്ത്യൻ  ലീഡർ  അവാർഡ്  2011
2011 ജൂൺ 30 ന് ന്യൂഡൽഹി യിൽ  സി‌എൻ‌എൻ-ഐബിി‌എൻ യംഗ് ഇന്ത്യൻ ലീഡർ അവാർഡ് ജ്യോതിരാദിത്യ സിന്ധ്യ അൻ‌ഷുവിന് ഡൽഹിയിൽ സമ്മാനിച്ചു .
അഡ്വെഞ്ചറർ   ഓഫ്  ദി  ഇയർ അവാർഡ് 2011
അഡ്വഞ്ചർ ടൂർ ഓപ്പറേറ്റേഴ്‌സ് അസോസിയേഷൻ ഓഫ് ഇന്ത്യ നൽകുന്ന   അഡ്വെഞ്ചറർ   ഓഫ്  ദി  ഇയർ  2011 അവാർഡ് 2011 സെപ്റ്റംബർ 12 ന് ജമ്മു-കശ്മീർ മുഖ്യമന്ത്രി ശ്രീ ഒമർ അബ്ദുള്ള ശ്രീനഗറിൽ സമ്മാനിച്ചു അരുണാചൽ പ്രദേശ് സംസ്ഥാന  സ്വർണ്ണ മെഡൽ 2011-12
2012 ഫെബ്രുവരി 20 ന് അരുണാചൽ പ്രദേശ് സംസ്ഥാന സ്വർണ്ണ മെഡൽ അരുണാചൽ സ്റ്റേറ്റ്ഹുഡ് ദിനാഘോഷ വേളയിൽ വെച്ച് ഇന്ത്യൻ പ്രതിരോധ മന്ത്രി എ.കെ. ആന്റണി ഇറ്റാനഗറിൽ വെച്ച്   സമ്മാനിച്ചു വുമൺ   അച്ചീവർ  ഓഫ്  ദി  ഇയർ അവാർഡ്  2011-12
2012 ജൂൺ 2 ന്  ഫെഡറേഷൻ ഓഫ് ഇന്ത്യൻ ചേമ്പേഴ്‌സ് ഓഫ് കൊമേഴ്‌സ് ഇൻഡസ്ട്രി (FICCI) 2011-12 ലെ മികച്ച നേട്ടങ്ങൾ കൈവരിച്ച വനിതകൾക്കുള്ള വുമൺ  അച്ചീവർ  ഓഫ്  ദി  ഇയർ അവാർഡ്  2011-12    അൻഷു ജംസെൻപയ്ക്ക് ഗുവാഹത്തി യിൽ  വെച്ച്   സമ്മാനിച്ചു .
ഐവിഎൽപി വുമൺ എന്റർപ്രണർഷിപ്പ് പ്രോഗ്രാം, യുഎസ്എ 2012-13
യുഎസ് അംബാസഡർ പീറ്റർ ബർലെയ് 2012 ഫെബ്രുവരി 23 ന് ഇറ്റാനഗറിൽ ഒരു പ്രത്യേക ഉച്ചഭക്ഷണ യോഗത്തിന് ക്ഷണിച്ചു.
അമേരിക്കൻ കോൺസുലേറ്റ് ജനറൽ, ഡീൻ തോംസൺ , യോഗത്തിൽ വെച്ച്  അമേരിക്കൻ ഗവർമെന്റ് നടത്തുന്ന ഐ.വി.എൽ.പി.എസ്.എ 2012- 2013 പ്രോഗ്രാമിലേക്കു   ഇവരെ  നാമനിർദ്ദേശം ചെയ്യുകയും തിരഞ്ഞെടുക്കുകയും ചെയ്തതായി അറിയിച്ചു.
എല്ലാ ചെലവുകളും അമേരിക്കൻ ഗവർമെന്റ് ആയിരുന്നു വഹിച്ചത് ഐസിസി സ്പോർട്സ് എക്സലൻസ് അവാർഡ് 2013
ഐസിസി സ്പോർട്സ് എക്സലൻസ് അവാർഡ് 2013 നവംബർ 22 ന് ദിബ്രുഗഡിലെ ദിബ്രുഗഡ് യൂണിവേഴ്സിറ്റി ഓഡിറ്റോറിയത്തിൽ വെച്ച് ഇന്തോനേഷ്യ യിലെ അംബാസഡർ, ഇറ്റലി കോൺസൽ ജനറൽ, യുഎസ് ഡെപ്യൂട്ടി ചീഫ് ഓഫ് മിഷൻ, ഫ്രാൻസ് കോൺസൽ ജനറൽ, സിംഗപ്പൂർ ഹൈക്കമ്മീഷണർ തുടങ്ങിയവരുടെ സാന്നിധ്യത്തിൽ.
നടന്ന ചടങ്ങിൽ  കേന്ദ്ര സഹമന്ത്രി പബൻ സിംഗ് ഗട്ടോവർ ഐസിസി സ്പോർട്സ് എക്സലൻസ് അവാർഡ് 2013 നൽകി ആദരിച്ചു.
ടൂറിസം ഐക്കൺ ഓഫ് ദി ഇയർ അവാർഡ് 2015-16
2017 ജനുവരി 31 ന് അരുണാചൽ പ്രദേശ് ടൂറിസം ഐക്കൺ ഓഫ് ദ ഇയർ അവാർഡ് ഇറ്റാനഗറിൽ  നടന്ന  ചടങ്ങിൽ ഗവർണർ പത്മനാഭ ബാലകൃഷ്ണ ആചാര്യ സമ്മാനിച്ചു അരുണാചൽ യൂണിവേഴ്‌സിറ്റി ഓഫ് സ്റ്റഡീസിന്റെ ഡോക്ടറേറ്റ്
ഫീൽഡ് അഡ്വഞ്ചർ സ്‌പോർട്‌സിലെ നേട്ടങ്ങൾക്കും അരുണാചൽ സംസ്ഥാനത്തിന് അഭിമാനകരമായ നിമിഷങ്ങൾ സമ്മാനിച്ചതിനും  അരുണാചൽ യൂണിവേഴ്‌സിറ്റി ഓഫ് സ്റ്റഡീസ് അൻഷുവിന് ഡോക്ടറേറ്റ് (പിഎച്ച്ഡി) നൽകി ആദരിച്ചു .
ലിംക ബുക്ക് ഓഫ് വേൾഡ് റെക്കോർഡ്സ്
2012 ജനുവരി 31 ന് അരുണാചൽ പ്രദേശിൽ നിന്ന് ലിംക ബുക്ക് ഓഫ് വേൾഡ് റെക്കോർഡിൽ ഇടം നേടിയ ആദ്യത്തെ വ്യക്തിയായി ഡോ. അൻഷു ജംസെൻപ മാറി.
5 ദിവസത്തിനുള്ളിൽ രണ്ടുതവണ എവറസ്റ്റ് കീഴടക്കുന്ന ലോകത്തിലെ ഏറ്റവും വേഗതയേറിയ വനിതാ പർവതാരോഹക.
എവറസ്റ്റിന്റെ രണ്ട് തവണ  ഇരട്ട കയറ്റങ്ങൾ നടത്തിയ ലോകത്തിലെ ആദ്യത്തെ വനിത.
എവറസ്റ്റ് കീഴടക്കിയ ലോകത്തിലെ ആദ്യത്തെ ഇന്ത്യൻ വനിത (5 തവണ) സിനിമകളും ഡോക്യുമെന്ററികളും 2013 ലെ ദേശീയ ചലച്ചിത്ര അവാർഡ് മേളയിൽ  ഷെർദുക്പെൻ ഭാഷയിലെ മികച്ച ഫീച്ചർ ഫിലിം അവാർഡ് ലഭിച്ച ക്രോസിംഗ് ബ്രിഡ്ജസ് എന്ന സിനിമയിലെ പ്രധാന നടിയായി  ഡോ. അൻഷു ജംസെൻപ അഭിനയിച്ചു ഡിസ്കവറി ചാനൽ , എൻ‌ഡി‌ ടി‌വി , ടി‌ എൽ‌ സി മുതലായവയിലെ ഒരു ജനപ്രിയ ടിവി ഷോകളിൽ അഭിനയിച്ചിട്ടുണ്ട് .
ഡോ. അൻഷു ജംസെൻപ മറ്റ് നിരവധി ദേശീയ, അന്തർദ്ദേശീയ, പ്രാദേശിക ടിവി ചാനലുകളിൽ പ്രത്യക്ഷപ്പെട്ടു ഡോ. അൻഷു ജംസെൻ‌പയുടെ ജീവചരിത്ര ഡോക്യുമെന്ററി- അൻ‌ഷു: എവറസ്റ്റ് കോളിംഗ് ഗുവാഹത്തി യിലെ പന്ത്രണ്ടാം എഡി്‌ഡി‌എ ഷോർട്ട് ഫിലിം ഫെസ്റ്റിവലിന്റെ ആദ്യ ദിവസം പ്രദർശിപ്പിക്കുകയും ഇപ്പോൾ ചലച്ചിത്രമേളകളിൽ  രാജ്യവ്യാപകമായി പ്രദർശനം നടത്തുകയും ചെയ്തു.
അരുണാചൽ പർവതാരോഹണ സാഹസിക കായിക അസോസിയേഷന്റെ പ്രസിഡന്റ് സിറിംഗ് വാങ്കെ ആണ്  ഇവരുടെ   ഭർത്താവ് .
പസാങ് ഡ്രോൾമ, ടെൻ‌സിൻ നൈഡൺ എന്നീ രണ്ട് പെൺമക്കൾ ആണ് ഈ ദമ്പതികൾക്ക്.
അൻസിലോട്ടോ, കിംഗ് ഓഫ് പ്രൊവിനോ ഇംഗ്ലീഷ് വിലാസം https://ml.wikipedia.org/wiki/Ancilotto,_King_of_Provino
ദി ഫസീഷസ് നൈറ്റ്സ് ഓഫ് സ്ട്രാപറോളയിൽ ജിയോവാനി ഫ്രാൻസെസ്കോ സ്ട്രാപരോള എഴുതിയ ഒരു ഇറ്റാലിയൻ സാഹിത്യ യക്ഷിക്കഥയാണ് അൻസിലോട്ടോ, കിംഗ് ഓഫ് പ്രൊവിനോ .
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ  സൂചികയനുസരിച്ച് ഈ കഥ ദി ഡാൻസിംഗ് വാട്ടർ, ദി സിംഗിംഗ് ആപ്പിൾ, ആൻഡ് ദി സ്പീക്കിംഗ് ബേർഡ് ടൈപ്പ് 707 വകുപ്പിൽ പെടുന്നു.
ഈ കഥയുടെ അറിയപ്പെടുന്ന ഏറ്റവും പഴയ വകഭേദം ആണിത്.
മാഡം ഡി ഓൾനോയിയുടെ രാജകുമാരി ബെല്ലി-എറ്റോയിലിനെ ഈ കഥ സ്വാധീനിച്ചിരുന്നു.
ഈ കഥയുടെ ഒരു വകഭേദം അന്റോയിൻ ഗാലൻഡിന്റെ അറേബ്യൻ നൈറ്റ്‌സ് ശേഖരത്തിൽ കാണപ്പെടുന്നു.
എന്നാൽ അറബ് കയ്യെഴുത്തുപ്രതികളൊന്നും നിലവിലില്ല.
വാക്കാലുള്ള ഒരു സ്രോതസ്സ് റിപ്പോർട്ടുചെയ്യുന്ന ഗാലണ്ടിനെയും ഈ പതിപ്പ് സ്വാധീനിച്ചിരിക്കാം.
ബ്രദേഴ്‌സ് ഗ്രിമ്മിന്റെ ശേഖരത്തിൽ ദ ത്രീ ലിറ്റിൽ ബേർഡ്സ് എന്ന പേരിൽ ഈ കഥ വ്യാപിച്ചു.
മൂന്ന് സഹോദരിമാർ സംസാരിക്കുന്നത് രാജാവായ അൻസിലോട്ടോ കേട്ടു.
മൂത്ത സഹോദരിയായ ബ്രൂണോറ പറഞ്ഞു, താൻ രാജാവിന്റെ മേജർഡോമോയെ വിവാഹം കഴിച്ചാൽ, ഒരു ഗ്ലാസ് വെള്ളത്തിൽ നിന്ന് മുഴുവൻ രാജസദസ്സിനും കുടിക്കാം.
രണ്ടാമത്തെയാളായ ലിയോണല്ല പറഞ്ഞു താൻ രാജാവിന്റെ ചേംബർലെയ്‌നെ വിവാഹം കഴിച്ചാൽ, മുഴുവൻ രാജസദസ്സിനും നല്ല വസ്‌ത്രം നൽകാൻ തനിക്ക് ഒരു കതിർ ലിനൻ തിരിക്കാം.
ഇളയവളായ ചിയാരെറ്റ പറഞ്ഞു, താൻ രാജാവിനെ വിവാഹം കഴിച്ചാൽ, സ്വർണ്ണം കൊണ്ടുള്ള നല്ല മുടിയും സ്വർണ്ണമാലയും നെറ്റിയിൽ നക്ഷത്രം എന്നിവയുള്ള മൂന്നുകുട്ടികൾ നൽകും.
അവർ പറഞ്ഞതുപോലെ രാജാവ് അവരെ വിവാഹം കഴിച്ചു.
ഇങ്ങനെയൊരു മരുമകളുണ്ടായതിൽ അമ്മരാജ്ഞിയ്ക്ക് ദേഷ്യം വന്നു.
രാജാവിന് പോകേണ്ടതായിവന്നു.
അദ്ദേഹം പോയപ്പോൾ, ചിയാരെറ്റ അവൾ വിവരിച്ചതുപോലെ രണ്ട് ആൺമക്കളെയും ഒരു മകളെയും പ്രസവിച്ചു.
വെളുത്ത നക്ഷത്രങ്ങളുള്ള മൂന്ന് കറുത്ത നായ്ക്കുട്ടികളും ജനിച്ചിരുന്നു.
ചിയാരെറ്റയുടെ സഹോദരിമാർ അവരെ രാജ്ഞിയുടെ അടുത്തേക്ക് കൊണ്ടുവന്നു.
രാജ്ഞി അവരെ കുഞ്ഞുങ്ങൾക്ക് പകരം വച്ചു.
കുഞ്ഞുങ്ങളെ ഒരു പെട്ടിയിലാക്കി നദിയിലേക്ക് എറിഞ്ഞു.
മർമിയറ്റോ എന്ന മില്ലർ അവരെ കണ്ടെത്തി.
ഭാര്യ ഗോർഡിയാന ആൺകുട്ടികൾക്ക് അക്വിറിനോ, ഫ്ലൂവിയോ എന്നും പെൺകുട്ടിക്ക് സെറീന എന്നും പേരിട്ടു.
ഈ കഥയിൽ അൻസിലോട്ടോ ദുഃഖിതനായി.
പക്ഷേ ചിയാരെറ്റ നായ്ക്കുട്ടികൾക്ക് ജന്മം നൽകിയെന്ന് രാജ്ഞിയുടെ അമ്മയും സൂതികർമ്മിണിയും രാജ്ഞിയുടെ സഹോദരിമാരും സമ്മതിച്ചപ്പോൾ അവളെ തടവറയിൽ സൂക്ഷിക്കാൻ അദ്ദേഹം ഉത്തരവിട്ടു.
ഗോർഡിയാന ഒരു മകനെ പ്രസവിച്ചു ബോർഗിനോ.
കുട്ടികളുടെ മുടി മുറിച്ചാൽ അതിൽ നിന്ന് രത്നങ്ങൾ വീഴുമെന്ന് മർമിയാറ്റോയും ഗോർഡിയാനയും മനസ്സിലാക്കി.
അവർ അതുകൊണ്ട് സമൃദ്ധമായി ജീവിച്ചു.
എന്നാൽ കുട്ടികൾ വളർന്നപ്പോൾ അവർക്ക് ലഭിച്ച കുഞ്ഞുങ്ങളാണെന്ന് മനസ്സിലാക്കി അവർ പുറപ്പെട്ടു.
അവർ അൻസിലോട്ടോയുടെ രാജ്യം കണ്ടെത്തി അദ്ദേഹത്തെ കണ്ടു.
ചിയാറെറ്റ ജന്മം നൽകിയ കുട്ടികളാണെന്നാണ് താൻ കരുതുന്നതെന്ന് അൻസിലോട്ടോ അമ്മയോട് പറഞ്ഞു.
അമ്മരാജ്ഞി സൂതികർമ്മിണിയെ അവരുടെ പിന്നാലെ അയച്ചു.
നൃത്തം ചെയ്യുന്ന വെള്ളം ചോദിച്ച് അവൾ സെറീനയെ കബളിപ്പിച്ചു.
അക്വിരിനോയും ഫ്ലൂവിയോയും അതിന്റെ പിന്നാലെ പോയി.
ഒരു പ്രാവ് അവർക്ക് അപകടത്തെക്കുറിച്ച് മുന്നറിയിപ്പ് നൽകി.
തുടർന്ന് അവർക്കായി ഒരു പാത്രം നിറച്ചു.
അൻസിലോട്ടോ അവരെ വീണ്ടും കണ്ടു.
അമ്മരാജ്ഞി  അവരുടെ അതിജീവനത്തെക്കുറിച്ച് കേട്ടു.
പാട്ടുപാടുന്ന ആപ്പിൾ ചോദിച്ച് സൂതികർമ്മിണി സെറീനയെ കബളിപ്പിച്ചു.
വഴിയിൽ, അവരുടെ ആതിഥേയൻ ഒരു രാത്രി അപകടത്തെക്കുറിച്ച് മുന്നറിയിപ്പ് നൽകി.
തുടർന്ന് അവർക്ക് കണ്ണാടികളുടെ മേലങ്കി നൽകി.
ഇത് സ്വന്തം പ്രതിബിംബം കാണുമ്പോൾ അതിനെ കാക്കുന്ന രാക്ഷസനെ കബളിപ്പിക്കാൻ കഴിയും.
ഫ്ലൂവിയോ അത് ഉപയോഗിച്ചു ആപ്പിൾ പറിച്ചു.
അവർ അതിജീവിച്ചതായി രാജ്ഞി മനസ്സിലാക്കി.
രാവും പകലും ജ്ഞാനത്തിന്റെ വാക്കുകൾ സംസാരിക്കാൻ കഴിയുന്ന മനോഹരമായ ഒരു പച്ച പക്ഷിയെ ആവശ്യപ്പെട്ട് സൂതികർമ്മിണി സെറീനയെ കബളിപ്പിച്ചു.
അക്വിറിനോയും ഫ്ലൂവിയോയും പക്ഷിയുമായി പൂന്തോട്ടം കണ്ടെത്തിയപ്പോൾ അവർ അതിലെ മാർബിൾ പ്രതിമകൾ നോക്കി പ്രതിമകളായി മാറി.
ആകാംക്ഷയോടെ അവരെ കാത്തിരുന്ന സെറീന ഒടുവിൽ അവരുടെ പിന്നാലെ യാത്രയായി.
അവൾ പൂന്തോട്ടത്തിലെത്തി.
പക്ഷിയെ പതുങ്ങി, അതിനെ പിടിച്ചു.
അത് അതിന്റെ സ്വാതന്ത്ര്യത്തിനായി യാചിക്കുകയും അവളുടെ സഹോദരങ്ങളെ എങ്ങനെ ജീവിതത്തിലേക്ക് തിരികെ കൊണ്ടുവരാമെന്ന് കാണിച്ചുകൊടുക്കുകയും ചെയ്തു.
അവരെ അമ്മയുടെയും അച്ഛന്റെയും അടുത്ത് എത്തിച്ചാൽ മാത്രമേ താൻ അത് മോചിപ്പിക്കൂ എന്നും സെറീന പറഞ്ഞു.
അവർ അത്താഴത്തിന് ആൻസിലോട്ടോയുടെ കൊട്ടാരത്തിൽ പോയി വെള്ളവും ആപ്പിളും പക്ഷിയും കൊണ്ടുവന്നു.
രാജാവും അതിഥികളും വെള്ളവും ആപ്പിളും കണ്ട് അത്ഭുതപ്പെട്ടു, രണ്ട് സഹോദരന്മാരെയും ഒരു സഹോദരിയെയും കൊല്ലാൻ ശ്രമിച്ചവർക്ക് എന്ത് ശിക്ഷയാണ് നൽകേണ്ടതെന്ന് പക്ഷി ചോദിച്ചു.
തീകൊളുത്തി മരണം എന്ന് രാജ്ഞി പറഞ്ഞു.
എല്ലാവരും സമ്മതിച്ചു.
ചിയാരെറ്റയുടെ മക്കളുടെ കഥ പറവ പറഞ്ഞു; രാജാവ് അവളെ മോചിപ്പിക്കുകയും അമ്മയെയും സഹോദരിമാരെയും സൂതികർമ്മിണിയെയും ചുട്ടുകൊല്ലുകയും ചെയ്തു.
16-ആം നൂറ്റാണ്ടിൽ ഫ്രാൻസിസ്കോ ട്രുചാഡോ ഹോനെസ്‌റ്റോ വൈ അഗ്രേഡബിൾ എൻട്രെടെനിമിന്റൊ ഡി ഡമാസ് വൈ ഗാലൻസ് എന്ന പേരിൽ ഒരു സ്പാനിഷ് വിവർത്തനം നടത്തി.
ഏഴാം രാത്രിയുടെ നാലാമത്തെ കഥയായി പ്രസിദ്ധീകരിച്ച ട്രുചാഡോയുടെ പതിപ്പിൽ, രാജാവിന്റെ പേര് ആർക്കിലിസ്, മൂന്ന് സഹോദരിമാർ ഒരു "നിഗ്രോമാന്റിക്കോ" യുടെ പെൺമക്കളാണ്.
കവിത റൗത്ത്
മഹാരാഷ്ട്രയിലെ നാസിക്കിൽ ജനിച്ച ഒരു ഇന്ത്യൻ ദീർഘദൂരഓട്ടക്കാരിയാണ്  കവിത റൗത്ത്.
പത്ത് കിലോമീറ്റർ റോഡ് റണ്ണിങ് വിഭാഗത്തിൽ 34:32 സെക്കന്റ് കൊണ്ട് ഓടിയെത്തി നിലവിലെ ദേശീയ റെക്കോർഡ് കരസ്ഥമാക്കി .1:12:50 സമയം കൊണ്ട് കവിത റൗത്ത് ഹാഫ് മാരത്തൺ പൂർത്തിയാക്കിയതാണ് നിലവിലെ ദേശീയ റെക്കോർഡ് .
ഒരു ഇന്ത്യൻ വനിത അറ്റ്ലറ്റിന്റെ ആദ്യ ഇൻഡ്യുവിജൽ ട്രാക്ക് മെഡൽ 2010-ലെ കോമൺവെൽത്ത് ഗയിംസിൽ കവിത റൗത്ത് പതിനായിരം മീറ്ററിൽ നേടിയ വെങ്കലമെഡലാണ് .2010-ലെ ഏഷ്യൻ ഗയിംസിൽ കവിത റൗത്ത് പതിനായിരം മീറ്ററിൽ വെളളി മെഡലും കരസ്ഥമാക്കി ജീവിതം
മഹാരാഷ്ട്രയിലെ നാസിക്കിനടുത്തുളള സ്വർപഡ എന്ന ഗ്രാമത്തിൽ 1985 മെയ് അഞ്ചിനാണ് കവിത ജനിച്ചത്.
നിലവിൽ കവിത ഓയിൽ ആന്റ് നാച്വറൽ ഗ്യാസ് കോർപ്പറേഷനിലെ ഉദ്യോഗസ്ഥയാണ് .
കവിത 5000മീറ്ററിൽ നടത്തിയ ഏറ്റവും മികച്ച പ്രകടനം ചൈനയിൽ വച്ച് നടന്ന പതിനെട്ടാമത് ഏഷ്യൻ അത്ലറ്റിക്ക് ചാമ്പ്യൻഷിപ്പിൽ 2009 നവംബർ പത്തിന് 16:05.90 സെക്കന്റിൽ പൂർത്തീകരിച്ചുകൊണ്ട് നേടിയ വെങ്കലമെഡലാണ് .
കൊച്ചിയിൽ 2010 മെയ് പതിനെട്ടിന്  നടന്ന അമ്പതാമത് നാഷണൽ ഓപ്പൺ അത്ലറ്റിക്ക് മീറ്റിൽ പതിനായിരം മീറ്റർ കവിത മീറ്റ് റെക്കോർഡും സ്വർണ്ണ മെഡലും കരസ്ഥമാക്കി.
പ്രീജാ ശ്രീധരന്റെ പേരിലുണ്ടായിരുന്ന റെക്കോർഡ് 32:41.31.
സമയം കൊണ്ട് പൂർത്തീകരിച്ച് കവിത റൗത്ത് തിരുത്തി.
2010 ഒക്ടോബർ എട്ടിന് ഡൽഹിയിൽ വെച്ച് നടന്ന കോമൺവെൽത്ത് ഗയിംസിൽ 33:05.28 സമയം കൊണ്ട് കവിത പതിനായിരം മീറ്ററിൽ പൂർത്തീകരിച്ച് വെങ്കലം നേടി .1958-ലെ കോമൺവെൽത്ത് ഗയിംസിൽ 440യാർഡ്സിൽ മിൽഖാ സിങ് നേടിയ സ്വർണ്ണമെഡലിനു ശേഷം ഒരു ഇന്ത്യൻ അത്ലറ്റ് ഇൻഡിവ്യുജൽ മെഡൽ നേടുന്നത് അമ്പത്തിരണ്ടുവർഷത്തിനു ശേഷമാണ്.
ഒരു ഇന്ത്യൻ വനിത കോമൺ വെൽത്ത് ഗയിംസിൽ നേടുന്ന ആദ്യ വ്യക്തിഗത മെഡലാണ് ഇത് .
കവിതയുടെ ഗ്രാമങ്ങൾ
പി. രാജഗോപാലൻ രചിച്ച ഗ്രന്ഥമാണ് കവിതയുടെ ഗ്രാമങ്ങൾ .
2006-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
കവിപുഷ്പമാല
വെൺമണിപ്രസ്ഥാനത്തിന്റെ പുഷ്കലകാലത്ത് രൂപംകൊണ്ട സാഹിത്യവിനോദങ്ങളായിരുന്നു കവികളെ വിവധ പ്രകൃതിസൃഷ്ടികളായോ പുരാണകഥാപാത്രങ്ങളായോ അധ്യാരോപണം ചെയ്യുക എന്നത്.
വെൺമണി അച്ഛൻ , പട്ടത്തുകുഞ്ഞുണ്ണിനമ്പ്യാർ , അമ്പാടി കുഞ്ഞുകൃഷ്ണപൊതുവാൾ തുടങ്ങിയവർ ചേർന്നു രചിച്ച കവിപക്വാവലി , വെണ്മണി മഹന്റെ കവിപുഷ്പമാല, ഒടുവിൽ കുഞ്ഞികൃഷ്ണമേനോന്റെ കവിമൃഗാവലി , മൂലൂർ പദ്മനാഭപ്പണിക്കർ രചിച്ച കവിരാമായണം , കൊടുങ്ങല്ലൂർ കുഞ്ഞിക്കുട്ടൻതമ്പുരാന്റെ കവിഭാരതം , തുടങ്ങിയവ ഉദാഹരണം.
കൂടാതെ കവിശാകുന്തളം, കവിനൈഷധം, കവിമത്സ്യാവലി, കവിപക്ഷിമാല തുടങ്ങി കുറേ അപ്രസിദ്ധകൃതികളും ഈ പരമ്പരയിൽ ഉണ്ടായിട്ടുണ്ട്.
കവിപക്വാവലിക്കുശേഷം അടുത്തുണ്ടായ കൃതിയാണ് കാത്തുള്ളിൽ അച്യുതമേനോന്റെ കവിപുഷ്പമാല.
എന്നാൽ ഈ കൃതി പൂർണ്ണരൂപത്തിൽ പ്രകാശിതമായിരുന്നില്ല.
അച്യുതമേനോൻ തന്റെ കൃതിയുടെ കൈയെഴുത്തുപ്രതി വെണ്മണി മഹൻ നമ്പൂതിരിയുടെ അഭിപ്രായമറിയാൻ അയച്ചുകൊടുത്തെന്നും അതിലെ ചില പരാമർശങ്ങൾ കണ്ട് ക്ഷുഭിതനായ മഹൻ നമ്പൂതിരി നിശിതവിമർശനരൂപത്തിലെഴുതിയ കൃതിയാണ് കവിപുഷ്പമാലയായി പുറത്തുവന്നത് എന്നും പറയപ്പെടുന്നു.
മുപ്പത്തൊമ്പത് ശ്ലോകങ്ങളാണ് ഇതിലുള്ളത്.
അച്യുതമേനോന്റെ കൃതിയിൽ പല കവികൾക്കും അർഹമായ സ്ഥാനം കൊടുത്തില്ലെന്നും അനർഹരെ ഉയർത്തിക്കാട്ടിയെന്നും വെണ്മണി മഹൻ കടുത്തഭാഷയിൽത്തന്നെ ആരോപിക്കുന്നുണ്ട്.
കവിയും കവിതയും കുറേക്കൂടി
പി. നാരായണക്കുറുപ്പ് രചിച്ച ഗ്രന്ഥമാണ് കവിയും കവിതയും കുറേക്കൂടി .
1986-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
കവിപക്വാവലി
വെൺമണി അച്ഛൻ , പട്ടത്തുകുഞ്ഞുണ്ണിനമ്പ്യാർ , അമ്പാടി കുഞ്ഞുകൃഷ്ണപൊതുവാൾ തുടങ്ങിയവർ ചേർന്നു രചിച്ച കൃതിയാണ് കവിപക്വാവലി.
വെൺമണിപ്രസ്ഥാനത്തിന്റെ പുഷ്കലകാലത്ത്  രൂപംകൊണ്ട സാഹിത്യവിനോദങ്ങളായിരുന്നു കവികളെ വിവധ പ്രകൃതിസൃഷ്ടികളായോ പുരാണകഥാപാത്രങ്ങളായോ അധ്യാരോപണം ചെയ്യുക എന്നത്.
വെണ്മണി മഹന്റെ കവിപുഷ്പമാല , ഒടുവിൽ കുഞ്ഞികൃഷ്ണമേനോന്റെ കവിമൃഗാവലി , മൂലൂർ എസ്. പത്മനാഭപ്പണിക്കർ രചിച്ച കവിരാമായണം , കൊടുങ്ങല്ലൂർ കുഞ്ഞിക്കുട്ടൻതമ്പുരാന്റെ കവിഭാരതം ,  തുടങ്ങിയവ ഉദാഹരണം.
ഇക്കൂട്ടത്തിൽ പ്രത്യേക പരാമർശമർഹിക്കുന്ന കൃതിയാണ് കവിപക്വാവലി .
ഇതിൽ കവികളെ പഴങ്ങളോടാണുപമിക്കുന്നത്.
വാസ്തവത്തിൽ, കവിപക്വാവലിയെന്നപേരിൽ സാഹിത്യചരിത്രത്തിൽ സ്ഥാനംനേടിയ, ഈ കൃതി ഒരു മുക്തകം മാത്രമാണ്.
“ ഉച്ചത്തിൽ പറയുന്നു ‍ഞാൻ സരസനാം പട്ടത്തുകുഞ്ഞുണ്ണിയെ-
ന്നൊച്ചപ്പെട്ടുവസിച്ചീടും കവിവരൻ കേട്ടറ്റ നേന്ത്രപ്പഴം; അച്ഛൻ തിരുമേനി ചിങ്ങനാണ്, പുതുവാളമ്പാടി പൂവമ്പഴം, അച്ചൻ കണ്ടനറച്ചിടുന്നിരുമുടിക്കുന്നന്റെ മാണിപ്പഴം ”
ഈ മുക്തകത്തിൽ പരാമർശിച്ചിരിക്കുന്ന പട്ടത്തുകുഞ്ഞുണ്ണിനമ്പ്യാർ, വെൺമണി അച്ഛൻ, അമ്പാടി കുഞ്ഞുകൃഷ്ണപൊതുവാൾ, ആറാട്ടുപുഴ സ്വദേശിയായ അച്ചൻകണ്ടത്തുനമ്പ്യാർ എന്നിവർ അവരവരുടെ ഊഴമെത്തിയപ്പോൾ ചെല്ലിപ്പൂരിപ്പിച്ചതാണ് ഈ പദ്യം എന്ന് വിശ്വസിക്കപ്പെടുന്നു.
കവിമൃഗാവലി
ഒടുവിൽ കുഞ്ഞികൃഷ്ണമേനോൻ എഴുതിയ കവിതയാണ് കവിമൃഗാവലി.
1899 ഡിസംബറിലെ വിദ്യാവിനോദിനിയിലാണ് ഇത് പ്രസിദ്ധീകരിച്ചത്.
ഏതാനു കവികളെ മൃഗങ്ങളായി രൂപണം ചെയ്തുകൊണ്ടുള്ള ഈകവിതയിൽ മുപ്പത്തിയഞ്ച് ശ്ലോകങ്ങളാണ് ഉണ്ടായിരുന്നത്.
വെണ്മണി അച്ഛൻ എഴുതിയ കവിപക്വാവലി വെണ്മണി മഹന്റെ കവിപുഷ്പമാല , മൂലൂർ പദ്മനാഭപ്പണിക്കർ രചിച്ച കവിരാമായണം , കൊടുങ്ങല്ലൂർ കുഞ്ഞിക്കുട്ടൻതമ്പുരാന്റെ കവിഭാരതം തുടങ്ങിയവയുടെ ചുവടുവപിടിച്ചാണ് ഒടുവിൽ ഈ കവിതയെഴുതിയത്.